CELEX: C2004/239/03
Language: sl
Date: 2004-09-25 00:00:00
Title: Zadeva C-309/04: Predlog za sprejem predhodne odločbe na podlagi sklepa Bundesfinanzhof z dne 20. aprila 2004 v zadevi Fleisch-Winter GmbH & Co. KG proti Hauptzollamt Hamburg-Jonas

25.9.2004   
            
            
               SL
            
            
               Uradni list Evropske unije
            
            
               C 239/2
            
         Predlog za sprejem predhodne odločbe na podlagi sklepa Bundesfinanzhof z dne 20. aprila 2004 v zadevi Fleisch-Winter GmbH & Co. KG proti Hauptzollamt Hamburg-Jonas
   (Zadeva C-309/04)
   (2004/C 239/03)
   Bundesfinanzhof je s sklepom z dne 20. aprila 2004 v zadevi Fleisch-Winter GmbH & Co. KG proti Hauptzollamt Hamburg-Jonas, ki ga je sodno tajništvo prejelo dne 21. julija 2004, Sodišču Evropskih skupnosti predložil predlog za sprejem predhodne odločbe.
   Bundesfinanzhof predlaga Sodišču, da odloči o naslednjih vprašanjih:
   
               1.
            
            
               Ali okoliščina, da na podlagi preiskave carinskih organov obstaja sum, da je vnos blaga prepovedan s pravom Skupnosti, ki prepoveduje tranzit blaga, ki izpolnjuje pogoje za povračilo, iz določene države članice v druge države članice in v tretje države, sama po sebi izključuje obstoj zdrave in običajne tržne kakovosti v smislu prvega stavka člena 13 Uredbe št. 3665/87/EGS (1), neodvisno od dejanske kakovosti ali tržnosti proizvoda v posameznem primeru?
            
         
               2.
            
            
               Ali spada zagotovitev zdrave in običajne tržne kakovosti v smislu prvega stavka člena 13 Uredbe št. 3665/87/EGS, ki se poda pred nacionalnim organom ob vložitvi zahtevka za plačilo, med podatke v smislu drugega pododstavka 11(1) v zvezi s členom 3 uredbe št. 3665/87/EGS?
            
         
      (1)  UL L 351, str. 1.